આવા બીજા કેટલાય નર્યા જૂઠાણા ટીઆરપીની લ્હાયમાં વેંચાય છે. સમાચાર સંસ્થા એ પોતે જ એક પાવર હોવો ઘટે. કોઈ આલિયો-માલિયો રાજકારણી કંઈ પણ બોલે, શું છાપવું એ તો સમાચાર સંસ્થાએ જ નક્કી કરવું રહ્યુ અને એમાથી જ એ ચેનલ કે છાપાની શોભા દીપી ઉઠશે. ન્યૂયોર્ક ટાઈમ્સની શોભા દુનિયાભરમાં આવી વિશ્વ્નિયતાથી ઉભી થયેલી છે. ટાઈમ્સ ઑફ ઈન્ડિયા (છાપુ, ચેનલ નહિં) મહદ અંશે સચ્ચાઈ રજુ કરવામાં સફળ રહ્યુ છતા એક હેલ્પલાઈન ચાલુ કરી મોટી સેવા કરી શક્યુ હોત. પણ સનસનાટી ફેલાવવી આપણે ત્યાં ખુબ સસ્તી છે. ૧૫-૨૦ હજારના પગારે આવું કરવાવાળા જોઈએ એટલા મળે છે, માલિકોને આ જ જોઈએ છે. એક રિપોર્ટમાં કોઈકે લખ્યુ પણ ખરુ કે હોટેલોનુ નજિકથી કવરેજ લોકલ ભાષાકીય સમાચાર સંસ્થાઓ આપ્તી હતી, અંગ્રેજી મીડીયાવાળા દૂર ઉભા રહી કવરેજ કરતા હતા.